6.Estonija je vlogo vložila v okviru meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. Ker pa se odpusti niso zgodili v isti gospodarski panogi (glej odstavek 2), je uporabljeno odstopanje od člena 4(1)(b), določeno v členu 4(2) (za več podrobnosti o izjemnih okoliščinah v zvezi z dopustnostjo vloge glej točke 26–29).

5.Vloga se nanaša na 1 715 samozaposlenih oseb, ki so prenehale opravljati dejavnost, in 8 365 delavcev, ki so postali presežni v turistični industriji v Estoniji, od tega 3 873 v okviru kolektivnih odpustov, priglašenih organom. Kolektivni odpusti se nanašajo na skupno 68 podjetij in so prizadeli med 5 in 1 440 delavcev na zadevno podjetje. Seznam teh podjetij je na voljo v prilogi.

4.Estonija je vlogo EGF/2020/002 EE/Estonia Tourism vložila 12. novembra 2020, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in od Estonije 25. novembra 2020 zahtevala dodatne informacije. Estonija je dodatne informacije predložila v šestih tednih od zahtevka. Komisija mora v skladu z uredbo oceno skladnosti vloge s pogoji za finančni prispevek zaključiti do 31. marca 2021.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

–4 492 od datuma dejanske odpovedi pogodbe o zaposlitvi ali njenega izteka;

–1 715 samozaposlenih oseb od dneva prenehanja opravljanja dejavnosti, ki je bil določen v skladu z nacionalnim pravom ali upravnimi določbami.

Upravičeni prejemniki

9.Skupno število upravičenih prejemnikov je 10 080.

Povezava med odpusti ter svetovno finančno in gospodarsko krizo

10.Svetovna zdravstvena organizacija je 11. marca 2020 izbruh koronavirusne bolezni (COVID-19) razglasila za pandemijo. Evropska komisija je 27. maja 2020 v svojem sporočilu Proračun EU kot gonilo načrta okrevanja za Evropo izjavila, da je zdravstvena kriza povzročila gospodarsko krizo, in določila načrt okrevanja gospodarstva. V okviru tega načrta je poudarila vlogo ESPG kot orodja za uporabo v izrednih razmerah za pomoč osebam, ki so izgubile zaposlitev zaradi svetovne gospodarske krize.

11.Pandemija COVID-19 in svetovna gospodarska kriza, ki je sledila pandemiji, sta estonskemu gospodarstvu prizadeli ogromen šok, zaradi česar naj bi se BDP v letu 2020 predvidoma zmanjšal za 4,6 %. Kriza je še posebej močno prizadela turistično industrijo z nenadnimi omejitvami gibanja na mednarodni ravni. To je povzročilo močno in nepredvideno zmanjšanje mednarodnih potovanj in upad turizma.

12.Pred krizo je 90 % izdatkov za turizem v Estoniji ustvaril mednarodni turizem, medtem ko je povprečje za države OECD znašalo približno 25 %. Estonska turistična industrija je v letu 2020 utrpela skoraj popolno zaustavitev dejavnosti, kar je privedlo do vala odpuščanj v tej industriji.

13.Od vzpostavitve ESPG je bilo za turistično industrijo v širšem smislu, kot je opredeljena v točki 2, vloženih sedem vlog za podporo.

Dogodki, ki so povzročili odpuste in prenehanje opravljanja dejavnosti

14.Dogodki, ki so povzročili odpuste in prenehanje opravljanja dejavnosti, so se nepričakovano zgodili v začetku leta 2020 zaradi svetovne širitve pandemije COVID-19.

15.Pred širjenjem pandemije je estonska turistična industrija zabeležila rekordno visoko število obiskovalcev. Leta 2019 so nastanitvene storitve gostile 5,3 % več mednarodnih turistov in 5,9 % več domačih turistov kot leto poprej. Delež mednarodnih turistov je bil prevladujoč in je skupaj predstavljal skoraj 60 % vseh bivanj. Poleg tega je bil ustvarjen velik potniški promet v pomorskem in zračnem prevozu. Leta 2019 je prek pristanišča Talin potovalo 10,64 milijona potnikov, prek letališča Talin pa 3,27 milijona potnikov.

16.Estonija poroča, da se je dodana vrednost v turistični industriji povečala za 6,6 %, kar je prispevalo k 25 % dodane vrednosti celotnega gospodarstva. Leta 2019 so prihodki od turizma v Estoniji dosegli rekordni znesek v višini 2,1 milijarde EUR, pri čemer so mednarodni turisti ustvarili 1,6 milijarde EUR. Turizem je spadal med pomembne sektorje za estonsko konkurenčnost in v njegov nadaljnji razvoj so bile izvedene znatne naložbe.

17.Marca 2020 se je razvoj dogodkov zaradi globalnega širjenja pandemije Covid-19 nepričakovano spremenil. Estonija je zaradi širjenja virusa 13. marca 2020 razglasila izredne razmere. Uvedene so bile omejitve potovanj in zaprle so se mednarodne meje, kar je privedlo do nenadnega zastoja turistične industrije. Marca 2020 je bilo število mednarodnih turistov v nastanitvenih zmogljivostih za 64 % manjše kot v prejšnjem letu. Aprila in maja je upad v primerjavi s prejšnjim letom znašal 97–99 %. Junija in julija ni bilo opaziti večjega izboljšanja, čeprav so se omejitve med poletjem začasno sprostile. V drugem četrtletju leta 2020 je Estonijo obiskalo le 120 000 tujih obiskovalcev, kar je 94 % manj kot predhodno leto. V tretjem in četrtem četrtletju leta 2020 je upad znašal 67 % oziroma 89 % v primerjavi s podatki iz leta 2019.

18.Omejitve gibanja so vplivale na prometni sektor, kjer so bile pot za potnike zaprte ali pa so obratovale v omejenih zmogljivostih. V pomorskem prometu se je število potnikov, ki so potovali skozi pristanišče Talin, v prvih devetih mesecih leta 2020 zmanjšalo za 55 % v primerjavi s predhodnim letom. Prostočasna križarjenja so bila popolnoma prekinjena. V prvih 11 mesecih leta 2020 se je število potnikov v zračnem prometu v primerjavi s predhodnim letom zmanjšalo za 73 %.

19.Posledično so bila delovna mesta hitro izgubljena, zlasti v potovalnih podjetjih, nastanitvah, gostinskih in konferenčnih storitvah, organizaciji prireditev in prevozu.

Pričakovani učinek odpustov na lokalno, regionalno ali nacionalno gospodarstvo in zaposlenost

20.Pričakuje se, da množični odpusti v estonski turistični industriji ne bodo vplivali le na celotno industrijo, ampak tudi na celotno nacionalno gospodarstvo. Estonija trdi, da turizem v veliki meri prispeva k nacionalni gospodarski rasti in konkurenčnosti ter je pomemben vir zaposlovanja. Po podatkih, ki jih je zbralo estonsko ministrstvo za finance, so delovna mesta v turistični industriji leta 2019 predstavljala 13,5 % vseh delovnih mest v Estoniji. Težave, s katerimi se sooča turistična industrija, se neposredno širijo v povezane sektorje.

21.Estonija trdi, da se je skupni promet estonskega gospodarstva v letu 2020 znatno zmanjšal, in sicer za 9,5 %. Turistična industrija je utrpela največje izgube. Promet v turistični industriji se je samo v prvi polovici leta 2020 zmanjšal za 19 % (943 milijonov EUR). V turistični industriji je bilo upad v prvi polovici leta 2020 največji pri potovalnih agencijah in organizatorjih potovanj (57,9 %) ter nastanitvenih storitvah (50,9 %).

22.Skupna stopnja zaposlenosti v Estoniji se je z 68,4 % leta 2019 znižala na 66,7 % leta 2020. Stopnja brezposelnosti se je zvišala s 4,4 % na 6,8 %. V absolutnih številkah se je število brezposelnih v primerjavi s četrtim četrtletjem leta 2019 v zadnjem četrtletju leta 2020 povečalo za 21 800 na 53 100 delavcev, medtem ko se je število zaposlenih zmanjšalo za 11 800 na 659 500 delavcev. Poleg tega se je znatno zmanjšalo število delavcev s polnim delovnim časom, in sicer za 19 200 oseb na 567 000 delavcev s polnim delovnim časom.